Tilbage i september 2010 blev manden idømt to måneders fængsel for vold ved byretten i Aalborg. Denne dom blev mandag stadfæstet, og straffen blev samtidig hævet med 30 dage til tre måneders fængsel. Episoden, som den 47-årige mand blev dømt for, fandt sted den 28. februar 2010 i Try. Her boede han næsten nabo med sin ekskæreste, der havde fundet sammen med en ny mand. Denne nye kæreste havde bedt den 47-årige mand, om at holde sig væk, fordi han ofte var på besøg. På dagen havde den dømte mand drukket, og kort efter midnat gik han over til sin ekskæreste for at tale med hende. Hun ville imidlertid ikke snakke med ham. Det fik ifølge anklageskriftet den 47-årige til at nikke kvinden en skalle samt give hende to knytnæveslag i ansigtet.

Referat:
En 47-årig mand fra Nørresundby fik mandag forhøjet sin fængselsstraf for vold.